નરેન્દ્ર મોદીએ બહુ સ્પષ્ટતાથી કહ્યું કે ઈસ્લામની વિરાસતને વ્યક્ત ન કરી શકાય, પરંતુ તેને અનુભવી શકાય છે. માનવતાની વિરુદ્ધ જુલમ કરનારાઓ એ નથી જાણતા કે જેના માટે તેઓ લડવાનો દાવો કરે છે એથી તેમના ધર્મનું પણ નુકસાન થાય છે. કિંગ અબ્દુલ્લાએ બહુ સ્પષ્ટ શબ્દોમાં ઈસ્લામના નામે ચાલતા આતંકવાદને ઝાટક્યો. અબ્દુલ્લાએ કહ્યું કે ઈસ્લામમાં નફરતનું કોઈ સ્થાન નથી. આતંકવાદને તેની સાથે ન જોડવો જોઈએ. જોર્ડનના કિંગ અબ્દુલ્લા ઈસ્લામને આધુનિક બનાવવા વરસોથી મથ્યા કરે છે ને મોદીએ આ પ્રયત્નોની પ્રશંસા કરતાં કહ્યું કે, ઇસ્લામની સાચી ઓળખ બનાવવામાં જોર્ડનની મહત્વપૂર્ણ ભૂમિકા છે અને અમે ઇચ્છીએ છીએ કે મુસ્લિમોના એક હાથમાં કુરાન અને બીજા હાથમાં કોમ્પ્યુટર હોય. આ વાત કરીને મોદીએ ઈસ્લામના આધુનિકીકરણની તરફેણ પણ કરી દીધી.